recursal/SuperWikiNEXT-32B huggingface dataset:
**Cenu Karla Čapka** založilo v roku 1994 České centrum Medzinárodného PEN klubu a Spoločnosť priateľov PEN klubu. Cena je určená pre autorov, *"ktorí nejako výrazne a zrozumiteľne prispeli k tomu, aby sa v spoločnosti presadili demokratické a humanistické hodnoty alebo aby boli ubránené"*, sa udeľuje vždy v párnom roku.

V roku 1996 organizátori založili ešte Cenu PEN klubu za celoživotné dielo s *"prihliadnutím k zásluhám o českú literatúru v pofebruárovej dobe"*. Cena Karla Čapka je bronzová plastika otvárajúcej knihy, vnútri s obojstranným reliéfom portrétu Karla Čapka, dielo akademického sochára Vladimíra Preclíka. Cena je spojená s finančnou čiastkou vo výške, ktorá sa mení, predtým 150 tisíc korún, v roku 2010 100 tisíc korún.

Laureáti cien PEN klubu
-----------------------

### Cena Karla Čapka

* 1994 Günter Grass, Philip Roth
* 1996 Arnošt Lustig
* 1998 Jiří Kratochvil (za romány *Siamský příběh* a *Nesmrtelný příběh*)
* 2000 Josef Topol
* 2002 Ludvík Vaculík
* 2004 Ladislav Smoček
* 2006 Jiří Stránský
* 2008 Václav Havel
* 2010 Ivan Klíma
* 2012 Pavel Šrut
* 2014 Jan Šulc
* 2015 Petr Šabach
* 2018 Erika Abramsová
* 2020 Václav Jamek

### Cena PEN klubu za celoživotné dielo

* 1996 Adolf Branald
* 1998 Jan Vladislav
* 2000 Jiří Krupička

Od roku 2009 sa udeľuje každý nepárny rok ako *Cena PEN klubu – Vlastní cestou*

* 2009 Bohumila Grögerová
* 2011 Jana Štroblová
* 2013 Jaroslav Putík

Referencie
----------

1. ↑  Cena PEN klubu

* *Tento článok je čiastočný alebo úplný preklad článku Cena Karla Čapka (cena PEN klubu) na českej Wikipédii.*

Externé odkazy
--------------

* CKČ PEN klubu - archív starého webu
* Oficiálna stránka
**Claudio Andrés Bravo Muñoz** známy ako **Claudio Bravo** (\* 13. apríl 1983, Viluco) je profesionálny čilský futbalista hrajúci za španielsky klub Real Betis na poste brankára.

Kariéra
-------

Claudio Bravo pôsobil v Čile v klube Colo-Colo, v ktorého drese debutoval v profesionálnom futbale. V júli 2006 odišiel do Európy, kde podpísal päťročný kontrakt so španielskym klubom Real Sociedad. S Realom sa stal v sezóne 2009/10 víťazom Segunda División a vybojoval tak postup do elitnej španielskej ligy Primera División.

V priebehu MS 2014 v Brazílii vyšlo najavo, že ho kúpila FC Barcelona ako náhradu za brankára Víctora Valdésa. Bravo sa mal stať brankárskou jednotkou, ale Barcelona angažovala ešte nádejného Nemca Marca-Andrého ter Stegena.

Svoje pôsobisko zmenil 25. augusta 2016, kedy ho z *Barçy* odkúpil Manchester City za 18 miliónov €. Bravo podpísal 4-ročný kontrakt.

Reprezentačná kariéra
---------------------

Reprezentoval Čile v mládežníckych kategóriách. 

V A-mužstve Čile debutoval v roku 2004. Zúčastnil sa Majstrovstiev sveta 2010 v Juhoafrickej republike a Majstrovstvá sveta 2014 v Brazílii. Na oboch turnajoch bol kapitánom tímu. Na MS 2014 čilský národný tím vypadol po vyrovnanom zápase v osemfinále s Brazíliou v penaltovom rozstrele.

S čilskou reprezentáciou vyhral juhoamerické majstrovstvá Copa América 2015, čo znamenalo historicky prvý titul pre Čile.

Referencie
----------

1. ↑
2. ↑  Spain - List of Second Division Champions, RSSSF.com
3. ↑  Brankár Stegen priletel do Barcelony a podpísal zmluvu na päť rokov, SME.sk, citované 22. 5. 2014
4. ↑  "Manchester City predstavil novú posilu a Joe Hart to môže zabaliť". *sport.sk*: (25. august 2016)
5. ↑  2014 FIFA World Cup Brazil ™ - List of Players Archivované 2014-06-25 na Wayback Machine, FIFA.com, citované 15. 6. 2014
6. ↑  BRA - CHL 1:1 a.e.t. 3:2 PSO, FIFA.com, citované 4. 7. 2014
7. ↑  Messi s reprezentací prohrál další finále, zlato bere domácí Chile, iDNES.cz, cit. 5. 7. 2015

Iné projekty
------------

Commons
* Spolupracuj na Commons Commons ponúka multimediálne súbory na tému **Claudio Bravo**

Externé odkazy
--------------

* Profil hráča na transfermarkt.co.uk
* Profil hráča na national-football-teams.com
Mapa regiónu
**Centrope** je euroregión, ktorý zasahuje do štyroch stredoeurópskych krajín, Česka, Maďarska, Rakúska a Slovenska. Vyznačuje sa veľmi vysokým ekonomickým rastom, patrí medzi najrýchlejšie sa rozvíjajúce a najperspektívnejšie regióny v Európe.

Patria sem 4 významné mestá, Brno v Česku, Győr v Maďarsku, Viedeň v Rakúsku a Bratislava na Slovensku, ako aj okolité regióny Južné Čechy a Južná Morava, západná časť Maďarska, rakúske spolkové krajiny Burgenland a Dolné Rakúsko a Bratislavský samosprávny kraj a Trnavský samosprávny kraj. 

Bol založený v roku 2003 deklaráciou z Kittsee. Tento región, ktorý sa nachádzal v rakúsko-uhorskej monarchii, bol dôležitým kultúrnym, dopravným a priemyselným centrom v Európe ešte pred prvou svetovou vojnou. Najmä z dôvodu vzniku východného bloku (nem. Ostblock) po druhej svetovej vojne, ktorý bol zabezpečený pred Rakúskom železnou oponou, sa synergie jednotlivých častí regiónu stratili na celé desaťročia.

Jeho pomyselné centrum tvoria mestá Viedeň a Bratislava (Metropolitný región Bratislava-Viedeň) a rozkladá sa v okolí s polomerom okolo 200 km a žije tu okolo 6 miliónov obyvateľov.

Referencie
----------

1. ↑  KTV\_GTISCHBERGER. *CENTROPE - Grenzueberschreitender Lebens- und Wirtschaftraum in Zentraleuropa* [online]. www.wien.gv.at, [cit. 2020-08-24]. Dostupné online. (po nemecky)
2. ↑  KTV\_FBIECHELE. *Centrope - grenz�berschreitende Zusammenarbeit zwischen �sterreich, Ungarn, Slowakei und Tschechien* [online]. www.wien.gv.at, [cit. 2020-08-24]. Dostupné online. (po nemecky)

Pozri aj
--------

* Metropolitný región Bratislava-Viedeň

Externé odkazy
--------------

* Oficiálna stránka
* Slovenská sekcia Centrope
* mycentrope.com Slovenská
**Cyril Zoch** (\* 6. marec 1845, Jasenová – † 6. december 1873, Jasenová) bol slovenský evanjelický kňaz, publicista, národný pracovník, prekladateľ.

Životopis
---------

Základné vzdelanie nadobudol v Jasenovej. Po štúdiách na gymnáziu v Těšíne, na evanjelickom lýceu v Šoproni a v Levoči absolvoval teologické štúdium na univerzite vo Viedni a v Erlangene.

Pochádzal z významnej národno-buditeľskej rodiny Ctiboha Zocha. Podporoval Jozefa Miloslava Hurbana v patentálnych bojoch slovenskej evanjelickej cirkvi, roku 1865 signatár výzvy Jána Lešku *Nove svědectví*. V súvislosti s týmito aktivitami sa v publicistickej tvorbe zameral prevažne na náboženské otázky, zaoberal sa problematikou slovenského evanjelického stredného i ľudového školstva, spolupráce evanjelickej cirkvi so slovenským národným hnutím, ako dopisovateľ zverejňoval náboženské i spoločenské aktuality z oravského seniorátu, autor kázní a článkov, v ktorých pranieroval odnárodňovanie sa vládnucich vrstiev a národnú neznášanlivosť, písal nekrológy (J. Kmeť, A. Čaplovič), podľa nemeckých predlôh prekladal a upravoval state z diela Martina Luthera, jeden z jeho najlepších znalcov na Slovensku. Publikoval aj príspevky o včelárstve a pestovaní kvetov. Blízky priateľ P. O. Hviezdoslava.

Dielo
-----

Prispieval do periodík Cirkevné listy, Národné noviny, Obzor, Stráž na Sione a Národný hlásnik.

Referencie
----------

1. ↑  Zoch, Cyril. In: PETRÍK, Borislav; RYBÁR, Peter, a kol. *Evanjelická encyklopédia Slovenska*. Vyd. 1. Bratislava : BoPo pre Generálny biskupský úrad Evanjelickej cirkvi a.v. na Slovensku, 2001. 448 s. ISBN 80-968671-4-8. S. 425.
2. ↑

Externé odkazy
--------------

* Záznam o narodení a krste v matrike evanjelického zboru v Jasenovej; záznam číslo 9; pokrstený ako Lajos Czochiusz

Autoritné údaje: * SNK: 166236
* VIAF: 8311156565707123500002
Slovenský cestovný pas
**Cestovný pas** je cestovný dokument, ktorý pre konkrétneho človeka vydáva vláda štátu, ktorého je občanom. Je to základný dokument, ktorý je potrebný na vstup a prechádzanie inými krajinami.

Cestovné pasy súčasne deklarujú právo na ochranu v zahraničí štátom, ktorý tento dokument vydal a vstup do krajiny, ktorá ho vydala. Cestovné pasy obsahujú fotografiu držiteľa, podpis, dátum narodenia, národnosť a iné znaky identifikujúce človeka. Niektoré krajiny do pasu dávajú aj tlačenú strojovo čitateľnú oblasť dokladov uľahčujúcu spracovanie. Najnovšie pasy obsahujú čip, ktorý okrem bežných údajov môže obsahovať aj biometrické údaje, ktoré uľahčujú identifikáciu predkladateľa dokladu ako oprávneného držiteľa.

Ak je potrebné na vstup vízum, vlepuje sa do cestovného pasu. V jednoduchších prípadoch sa vízum udeľuje priamo pri prekročení hraníc formou odtlačku.

Cestovné pasy jednotlivých štátov
---------------------------------

* Cestovný pas Českej republiky
* Cestovný pas Slovenskej republiky

Pozri aj
--------

* občiansky preukaz
* biometrický pas

Iné projekty
------------

Commons
* Spolupracuj na Commons Commons ponúka multimediálne súbory na tému **Cestovný pas**

Externé odkazy
--------------

* Zoznam krajín s bezvízovým stykom

  

Autoritné údaje: * BnF: 119804269
* GND: 4049302-7
* LCCN: sh85098541
Slovenský cestovný pas (vzor 2008)
**Cestovný pas Slovenskej republiky** (ďalej len pas) je verejná listina na žiadosť vydaná občanovi Slovenskej republiky ako primárny identifikačný doklad pre cesty do zahraničia. Pas je možné použiť aj ako doklad potvrdzujúci slovenské občianstvo a ako osobný doklad totožnosti pri väčšine vnútroštátnych úkonov vyžadujúcích predloženie dokladu totožnosti. Pas je majetkom Slovenskej republiky. Občan je oprávnený mať najviac dva platné pasy súčasne.

Platné cestovné pasy Slovenskej republiky sú vydávané na základe zákona č. 647/2007 Z. z. o cestovných dokladoch a o zmene a doplnení niektorých zákonov v znení neskorších predpisov.

Pri cestách v rámci Európskej únie je možné namiesto pasu použiť občiansky preukaz.

Referencie
----------

1. ↑   *Informácie o cestovných dokladoch* [online]. Bratislava: Ministerstvo zahraničných vecí a európskych záležitostí SR, 2013-04-08, rev. 2015-11-29, [cit. 2017-11-13]. Dostupné online.
2. ↑   *Zákon č. 647/2007 Z. z. o cestovných dokladoch a o zmene a doplnení niektorých zákonov* [online]. Bratislava: Ministerstvo spravodlivosti SR, 2007-12-05, [cit. 2017-11-13]. Dostupné online.

Pozri aj
--------

* občiansky preukaz

Externé odkazy
--------------

* Neplatné doklady - databáza
**DDGS** (Dried Distillers Grains with Solubles) sú v úplnom preklade sušené liehovarnícke výpalky s rozpustnými zložkami, ktoré sa používajú ako krmivo v živočíšnej výrobe alebo ako vstupný substrát pri výrobe bioplynu (metánu) anaerobnou fermentáciou. Výpalky sú bohaté na zvyškové kvasnicové proteíny, minerály a vitamíny. Sú veľmi dobre stráviteľné, sú dobrým zdrojom energie pre hovädzí dobytok, resp. pre všetky prežúvavce. Používa sa tak pre hovädzí dobytok chovaný na mäso ako aj na mlieko, ale využitie nájde aj v chove prasiat a hydiny. Výpalky vznikajú ako vedľajší produkt pri tradičnej liehovarníckej výrobe alej aj pri modernej produkcii vysoko oktánového paliva - bioetanolu (t.j. etylalkoholu, alkoholu, liehu). Pri výrobe bioetanolu na báze kukurice sa zo vstupnej suroviny vyťaží len škrob. V mokrých výpalkoch zostávajú proteíny, vláknina a olej. Ich vysušením sa získavajú sušene výpalky - DDGS. Ich objem je asi tretina z pôvodného objemu kukurice na vstupe. 

Na Slovensku DDGS dodáva napríklad najväčší slovenský výrobca bioetanolu, spoločnosť Enviral, a.s. z Leopoldova.

Referencie
----------

1. ↑   *DDGS* [online]. enviral. Dostupné online.

|  |  |
| --- | --- |
| Portal | Chemický portál |
Izoméria
**Bis-(2-etylhexyl)ftalát** (**DEHP**) je olejová kvapalná chemická látka, ester kyseliny ftalovej.

Použitie
--------

Používa sa ako aditívum pri výrobe plastov (napr. káble, podlahové krytiny, hračky), oblečenia (napr. obuv, oblečenie do dažďa), ale tiež pri výrobe lakov, farbív, adhezív aj.

Zdravotné riziká
----------------

DEHP preniká do ľudského organizmu cez respiračný alebo tráviaci trakt. Experimenty na zvieratách preukázali negatívne účinky na slezinu, črevá, mozog, obličky, ale aj škodlivé vplyvy na semenníky a reprodukčné funkcie. Zvýšené vystavenie DEHP môže chlapcom v neskoršom veku spôsobiť vážne problémy s plodnosťou. Vedecký výbor Európskej únie pre vznikajúce a novo zistené zdravotné riziká potvrdil, že zdravotnícke pomôcky z PVC, ktoré obsahujú DEHP, sú nebezpečné a malí chlapci sú podľa výboru najzraniteľnejší.

Regulácia
---------

DEHP je európskou smernicou EU 67/548/EHS o klasifikácii a označovaní nebezpečných látok zaradený medzi látky toxické pre reprodukciu.

DEHP je európskou smernicou 2003/15/EHS zakázané v kozmetike a rozhodnutím Európskej komisie 1999/815/ES zakázané (spoločne s piatimi ďalšími - DIDP, DINP, DBP, BBP a DNOP) v hračkách a predmetoch, ktoré deti do 3 rokov vkladajú do úst.

DEHP patrí medzi prioritné rizikové látky v oblasti vodnej politiky Európskej únie. Podľa Prílohy X rámcovej smernice 2000/60/ES predstavuje významné riziko pre vodné prostredie.

Úrad pre hodnotenie zdravotných rizík z životného prostredie štátu Kalifornia zaradil DEHP na zoznam rizikových látok a výrobky obsahujúce DEHP musia byť od roku 2004 označené varovaním pre spotrebiteľov.

Referencie
----------

1. ↑  Experti EÚ potvrdili, že ftaláty v zdravotníckych pomôckach sú škodlivé TASR, 18.10.2007
2. ↑  SMĚRNICE KOMISE 93/21/EHS ze dne 27. dubna 1993,kterou se po osmnácté přizpůsobuje technickému pokroku směrnice Rady 67/548/EHS o sbližování právních a správních předpisů týkajících se klasifikace, balení a označování nebezpečných látek
3. ↑  di(2-ethylhexyl) ftalát (DEHP)
4. ↑  Miroslav Šuta: Rizika ftalátů a jak se jim vyhnout, Veronica č. 5/2008

Zdroj
-----

*Tento článok je čiastočný alebo úplný preklad článku Bis(2-ethylhexyl) ftalát na českej Wikipédii.*

Externé odkazy
--------------

* Dôležité fakty o DEHP - stránka Priatelov Zeme
* Stránka The Agency for Toxic Substances and Disease Registry (ATSDR) o DEHP (po anglicky)
* Miroslav Šuta: Rizika ftalátů a jak se jim vyhnout, Veronica č. 5/2008 (po česky)
**DHK Baník Most** je český hádzanársky klub žien, ktorý sídli v Moste. Vznikol v roku 1997, keď sa ženská zložka športového klubu *TJ Baník Most* osamostatnila. Je 5-násobným majstrom republiky v hádzanej, niekoľkonásobným víťazom Českého pohára a 2-násobným víťazom WHIL, ktorej je súčasťou od sezóny 2010/11. Okrem hlavného seniorského tímu funguje aj B tím, ktorý pôsobí v 1. českej lige, a niekoľko tímov v mládežníckych a žiackych kategóriách. V sezóne 2013/14 zvíťazilo družstvo vo Vyzývacom pohári EHF. Jeho prezývka je *Černí Andělé*.

História
--------

Oddiel hádzanej bol v Telovýchovnej jednote Baník Most založený v roku 1953, vtedy iba v mužskej kategórii. V 70-tych rokoch sa oddiel rozšíril aj o ženskú zložku. Najprv od žiakyň, ktoré prešli postupne k dorastu. Až neskôr sa do súťaže prihlásilo aj družstvo žien. V roku 1983 si vybojovalo postup z krajskej súťaže do II. česko-slovenskej ligy. Do najvyššej súťaže sa dostalo až po rozpade Česka-Slovenska v roku 1993, kedy obe seniorské zložky oddielu obsadili uvoľnené miesta. Po vypadnutí z najvyššej českej súťaže sa družstvá kvôli absencii sponzorov rozpadli a mužská zložka sa odlúčila od ženskej.

Ženský oddiel sa v roku 1997 sformoval do občianskeho združenia a do názvu si dal skratku "DHK" (dámsky házenkářsky klub). Začalo sa opäť od mládežníckych kategórií. Po roku 2000 vzniklo aj ženské družstvo, ktoré bolo prihlásené do najnižšej súťaže – krajských majstrovstiev. Po dvoch rokoch sa družstvo dostalo cez krajské majstrovstvá a 2. ligu do 1. českej ligy. Po niekoľkých rokoch strávených v 1. lige sa klub rozhodol budovať družstvo koncepčne a v sezóne 2009/10 vyhlásil pokus o postup do WHIL. V tej istej sezóne sa mu cieľ aj podaril, keď vyhral 1. ligu a cez baráž s TJ Jindřichův Hradec postúpil do WHIL. Neskôr sa ukázala baráž zbytočná, pretože sa vedenie WHIL rozhodlo zvýšiť počet českých družstiev o ďalšie 2. Po dvoch sezónach na nižších priečkach vyhralo družstvo v sezóne 2012/13 interligu a neskôr v národnom play-off aj prvý český majstrovský titul.

Úspechy
-------

Najvyššia česká súťaž:

* 6 x  – 2012/13, 2013/14, 2014/15, 2015/16, 2016/17, 2017/18

Interliga:

* 2 x  – 2012/13, 2017/18
* 2 x  – 2014/15, 2016/17
* 2 x  – 2013/14, 2015/16

Český pohár:

* 5 x  –  2013/14, 2014/15, 2015/16, 2016/17, 2017/18

Európske súťaže
---------------

Pohár EHF
* 2013/14: osemfinále
* 2014/15: 3. kolo
* 2015/16: 3. kolo
* 2016/17: 2.kolo
* 2017/18: skupinová fáza

Vyzývací pohár EHF
* 2011/12: štvrťfinále
* 2012/13:  **víťaz**

Referencie
----------

1. 1 2   *Historie a vývoj* [online]. dhk-banikmost.cz, [cit. 2015-02-26]. Dostupné online. (česky)[nefunkčný odkaz]

Pozri aj
--------

* HK Baník Most (mužská hádzaná)

Externé odkazy
--------------

* Oficiálna stránka klubu (po česky)

Zdroje
------

* Profil klubu na stránke Európskej hádzanárskej federácie (po anglicky)
* Profil klubu na stránke the-sports.org (po anglicky)
* *Představujeme týmy WHIL: DHK Baník Most* na chf.cz Archivované 2015-02-27 na Wayback Machine (17.9.2014) (po česky)
**Comma-separated values** skrátene **CSV** (doslova: *hodnoty oddelené čiarkami*) je jednoduchý súborový formát vo forme čistého textu (angl. plain text) určený na ukladanie tabuľkových dát. Súbor vo formáte CSV pozostáva z ľubovoľného počtu záznamov (riadkov), oddelených znakom nového riadka. Každý záznam obsahuje stĺpce, ktoré su oddelené iným znakom, prevažne čiarkou (,) alebo tabulátorom. Zvyčajne majú všetky záznamy rovnaký počet stĺpcov.

Použitie
--------

CSV je bežný, relatívne jednoduchý súborový formát, ktorý je aplikáciami široko podporovaný. Medzi jeho najbežnejšie použitie patrí výmena tabuľkových dát medzi programami, ktoré natívne používajú nekompatibilné (často vlastné a nedokumentované) formáty. Väčšina takýchto programov podporuje CSV aspoň ako alternatívny formát na import/export dát.
„CSV" nie je jediný, presne stanovený formát, neexistuje preň žiadna špecifikácia. Popis formátu sa však nachádza (mimo iného) v RFC 4180. V praxi sa pojem „CSV" vzťahuje na súbory, ktoré: 

1. obsahujú čistý text (plain text) s kódovaním napr. ASCII, Unicode, EBCDIC, alebo Shift JIS,
2. pozostávajú zo záznamov (poväčšine jeden záznam na riadok),
3. majú záznamy rozdelené do polí (stĺpcov) oddelených jedným rezervovaným znakom ako čiarka, bodkočiarka alebo tabulátor,
4. v každom zázname obsahujú rovnaký počet stĺpcov.

Aj v rámci týchto všeobecných obmedzení, sa používajú rôzne variácie tohto formátu. Preto „CSV" súbory nie sú celkom prenosné. Ale rozdiely sú len malé, a mnoho implementácií umožňujú užívateľom určiť oddeľovací znak, použitie úvodzoviek atď.

Nedostatočný štandard
---------------------

Názov "CSV" indikuje použitie čiarky na oddelenie stĺpcov s dátami. Ale, pojem „CSV" je značne používaný na označenie veľkého množstva formátov, ktoré sa odlišujú rôznymi spôsobmi. Napríklad mnoho takzvaných „CSV" súborov v skutočnosti používa tabulátor namiesto čiarky, takýto variant sa potom niekedy označuje ako **TSV**, *Tab-separated values*; niektoré povoľujú alebo vyžadujú apostrofy alebo úvodzovky okolo niektorých alebo všetkých stĺpcov; a niektoré rezervujú prvý riadok pre zoznam názvov stĺpcov.
Konkrétny problém je v tom, že v niektorých jazykoch vrátane slovenčiny sa čiarka používa na oddelenie desatinných miest v číslach. Práve preto nie je v mnohých jazykoch možné jednoduché využitie čiarky ako oddeľovača jednotlivých stĺpcov, ale sa musia takéto hodnoty uzatvárať do úvodzoviek.

Externé odkazy
--------------

* CSV-1203 File Format Specification for Business-to-Business applications
* How To: The Comma Separated Value (CSV) File Format
* An EBNF definition of the CSV format with explanation
**Damien Walters** (\* 6. apríl 1982) je bývalý britský gymnasta z Derbyshire, ktorý sa špecializuje na tumbling. Súťažil v štyroch Majstrovstvách sveta v skokoch na trampolíne. V roku 2003 bol jedným zo štyroch členov britského tímu, ktorý vyhral Svetový titul v tímovej súťaži. V rokoch 2001 až 2007 dosiahol 4. miesto s tímom. Okrem toho, skončil na 5. mieste v súťaži jednotlivcov v rokoch 2003 a 2005. Takisto získal Európsky titul s britským tímom v roku 2006, krátko potom, ako sa umiestnil na 2. mieste spolu s tímom a na 8. mieste v súťaži jednotlivcov. Odvtedy súťaží v ďalších turnajoch a je zameraný tiež na ostatné projekty, hlavne na svoju kariéru kaskadéra, ale tiež sa objavil v niekoľkých reklamách a vystupoval aj v akrobatickej show.

Walters mal tiež úlohy ako druhý kaskadér vo filmoch ako *Hellboy 2: Zlatá armáda*, *Ninja Assassin*, *Scott Pilgrim proti zvyšku sveta*, *Orol Deviatej légie*, *Som číslo štyri*, *Blitz*, *Colombiana*, *Captain America: Prvý Avenger*. Tiež sa objavil vo filmoch *Sherlock Holmes: Hra tieňov* a *47 Ronin*. V roku 2010 vyhral cenu Taurus World Stunt Awards v kategórii "Best Fight" vo filme *Ninja Assassin*.

Walters takisto robí Parkour a Freeruning, do ktorých zahŕňa svoje gymnastické zručnosti a tiež kaskadérske schopnosti. Na YouTube je jedným z najsledovanejších freerunnerov, pričom jeho videá majú viac ako 40 miliónov zhliadnutí. V súčasnsti je majiteľom telocvične v Derbyshire a nakrúca filmy.

Referencie
----------

1. ↑   *About BG* [online]. British Gymnastics, [cit. 2010-05-22]. Dostupné online. Archivované 2011-09-28 z originálu.
2. ↑   *UEG - European Union of Gymnastics* [online].. Dostupné online. [nefunkčný odkaz]
3. ↑  Window Cleaning with Damien Walters na YouTube
4. 1 2  Damien Walters v Internet Movie Database (po anglicky)
5. ↑   *Damien Walters wins The 2010 Taurus World Stunt Award* [online]. British Gymnastics, [cit. 2010-05-22]. Dostupné online. Archivované 2011-12-13 z originálu.
6. ↑   *YouTube - damienwalters's Channel* [online].. Dostupné online.

Externé odkazy
--------------

* Damien Walters v Internet Movie Database (po anglicky)
**Concurrent Versions System** alebo **CVS** je systém na správu a udržovanie histórie súborov, zároveň umožňuje prístup k týmto súborom a manipuláciu s nimi cez sieť.

Systém CVS spravuje jednu, alebo niekoľko skupín súborov nazývaných **repozitár** (angl. repository). Každý repozitár má vlastné riadenie prístupu a je delený na menšie časti nazývané **moduly**, ktoré môžu reprezentovať projekty alebo skupiny projektov v stromovej štruktúre. Celý repozitár je uložený vo forme súborov na súborovom systéme servera. Zmeny sú sledované a uchovávané na úrovní verzií (revízií) jednotlivých súborov v stromovej štruktúre projektu. Skupinu súborov môžeme označiť jednou nálepkou (angl. **tag**) a vytvárať tak rôzne vydania celého projektu (angl. **release**). V ktoromkoľvek okamihu je možné vytvoriť novú vývojovú vetvu (angl. **branch**) a tu potom rozvíjať samostatne, alebo ju neskôr opäť zlúčiť. Tak isto je možné sa kedykoľvek vrátiť k ľubovoľnej predchádzajúcej verzii ľubovoľného súboru.

Programátori získavajú kópie modulov operáciou „check out". *Check-outované* súbory slúžia ako pracovná kópia nazývaná „sandbox" alebo „workspace". Zmeny v pracovnej kópii sa do repozitára premietnu vykonaním operácie **commit** - *commitovaním*. Operácia **update** je získanie alebo spojenie (merge (čítaj merdž)) zmien repozitára do programátorovej pracovnej kópie.

Externé odkazy
--------------

* www.linuxsoft.cz - český tutoriál CVS a RCS
* výlet do ríše verzií
* the CVS text-based program web site (hlavná stránka pre CVS)
Pohľad na Charing Cross Road z križovatky s Long Acre.
Kníhkupectvo Foyles.
Central Saint Martins College of Art and Design na Charing Cross Road.
**Charing Cross Road** je ulica v londýnskom obvode City of Westminster. Vedie na sever od Trafalgarského námestia až na námestie St Giles' Circus, kde začína Tottenham Court Road. Ulica je pomenovaná po pamätníku Charing Cross, ktorý nechal postaviť Eduard I. na pamiatku svojej manželky Eleonóry Kastílskej. 

Na svojom severnom konci tvorí Charing Cross Road hranicu medzi štvrťami Soho a St Giles.

História
--------

Charing Cross Road bola postavená z rozhodnutia Metropolitan Board of Works, vterdajšej londýnskej mestsksej autority, v spolu so Shaftesbury Avenue. Tieto dve ulice (a mnohé ďalšie) boli postavené počas viktoriánskej éry s úmyslom zlepšiť prechodnosť premávky v centrálnom Londýne. Ďalšie príklady týchto stavieb sú Thames Embankment, Northumberland Avenue, Kingsway a Aldwych. Charing Cross Road sa začala stavať v roku 1877 s celkovým rozpočtom 778 238 libier. Ulica vznikla spojením niekoľkých starších ulíc.

Opis ulice
----------

Charing Cross Road je známa najmä nespočetným množstvom špecializovaných kníhkupectiev a antikvariátov. V úseku od stanice metra Leicester Square po Cambridge Circus, kde sa ulica križuje so Shaftesbury Avenue sa nachádzajú známe kníhkupectvá ako Zwemmer's (predávajúce knihy o umení) alebo Murder One (detektívne knihy). Väčšina týchto obchodov sídli na prízemí obytných domov, ktoré vlastnia stavebné asociácie, ktoré sa v roku 2001 rozhodli zreteľne zvýšiť nájomné na úroveň trhových cien. Proti tomuto kroku majitelia obchodov ostro protestovali, nakoniec však niektoré obchody boli uzavrené a niektoré sa presťahovali na Cecil Court. 

Smerom na sever od Cambridge Circus sa nachádzajú veľké kníhkupectvá ako Borders, Foyles a Blackewell's. Na priľahlej ulici Denmark Street sa nachádzajú obchody s hudobninami. Taktiež sa tu nachádza populárny nočný klub London Astoria a významná londýnska umelecká škola Central Saint Martins College of Art and Design. 

Okrem iného sa tu nachádzajú aj ďalšie londýnske divadlá ako napríklad Phoenix, Arts, Wyndhams a Garrick.

V populárnej kultúre
--------------------

* V roku 1970 bola vydaná kniha *84 Charing Cross Road*, ktorá vznikla na základe korešpondencie medzi jej autorkou Hellen Hanffovou a majiteľom kníhkupectva Marks & Co. ktoré sídlilo na adrese, ktorá je v titule knihy. Kniha bola v roku 1986 sfilmovaná v hlavnej úlohe s Anthonym Hopkinsom.
* V šiestej knihe o Harry Potterovi – *Harry Potter a Polovičný princ* sa spomína pub Leaky Cauldron (angl.: *deravý kotlík*), ktorý sa nachádza práve na Charing Cross Road.

Dopravné spojenie
-----------------

Najbližšie stanice londýnskeho metra:

* **Tottenham Court Road** (Central Line a Northern Line)
* **Leicester Square** (Piccadilly Line a Northern Line)
* **Charing Cross** (Northern Line a Bakerloo Line)

Literatúra
----------

1. ↑  *The Buildings of England, London 6: Westminster*, (2003) by Simon Bradley and Nickolaus Pevsner, strana 401. ISBN 0-300-09595-3

Externé odkazy
--------------

* ; zoznam kníhkupectiev na Charing Cross Road (po anglicky)
**Charles Fabry** (\* 11. jún 1867, Marseille, Francúzsko – † 11. december 1945, Paríž) bol francúzsky fyzik, spolutvorca Fabry-Pérotovho interferometra.

Životopis
---------

V roku 1885 začal štúdium na Polytechnickej škole v Marseille. Od roku 1889 vyučoval fyziku na gymnáziu; súčasne pracoval na dizertačnej práci týkajúcej sa teórie interferenčných prúžkov. Prácu obhájil v roku 1892 a o dva roky neskôr získal miesto na fakulte prírodných vied univerzity v Marseille, kde sa zoznámil so svojím budúcim spolupracovníkom Alfredom Pérotom. Spolu s ním začal študovať a vyvíjať interferenčné metódy, z nich sa postupne do roku 1898 vyvinul Fabry-Pérotov interferometer.

V roku 1913 spoločne s Henri Buissonom preukázal, že ozón v horných vrstvách atmosféry je rozhodujúci pre absorpciu ultrafialového žiarenia. V nadväznosti na tento objav zorganizoval Fabry v roku 1929 prvý medzinárodný kongres o atmosférickom ozóne.

Z Marseille sa Fabry presťahoval do Paríža. V roku 1919 sa tu stal generálnym riaditeľom Inštitútu optiky (*Institut d'optique*) a v roku 1921 bol menovaný za profesora na katedre fyziky v Sorbonne. O päť rokov neskôr, po smrti Alfreda Pérota, nastúpil na jeho miesto profesora na Polytechnickej škole (*École polytechnique*). V roku 1927 bol zvolený za člena Francúzskej akadémie vied.

V rokoch 1931 – 1933 bol prezidentom Francúzskej astronomickej spoločnosti.

V priebehu 2. svetovej vojny sa Fabry uchýlil z okupovaného Paríža do Saint-Cyr-sur-Mer blízko Marseille, kde sa venoval práci v optike. Po oslobodení sa vrátil do hlavného mesta, kde však onedlho, koncom roka 1945, zomrel.

Referencie
----------

1. ↑  TEXTE, Société astronomique de France Auteur du. *L'Astronomie : revue mensuelle d'astronomie, de météorologie et de physique du globe et bulletin de la Société astronomique de France* [online]. Gallica, 1937, [cit. 2022-02-25]. Dostupné online. (FR)

Externé odkazy
--------------

* Veröffentlichungen von C. Fabry
* Biografia)
* F. J. M. Stratton: *Marie Paul Auguste Charles Fabry.*

Zdroj
-----

*Tento článok je čiastočný alebo úplný preklad článku Charles Fabry na českej Wikipédii.*

Autoritné údaje: * BnF: 12519646n
* GND: 117497827
* ISNI: 0000 0001 2136 0556
* LCCN: n87107844
* NK ČR: ola2002161295
* VIAF: 62328086
* WorldCat: lccn-n87107844
**Charles Poor Kindleberger** (\* 12. október 1910, New York – † 7. júl 2003, Cambridge, Massachusetts) bol americký ekonóm a autor vyše 30 kníh. Bol profesorom, zaoberal sa históriou ekonómie, podieľal sa na Marshallovom pláne. Jeho kniha z roku 1972 *Mánie, Panika a Pády* o bublinách burzového trhu bola znovu vytlačená v roku 2000 po vzraste internetových firiem. Je známa jeho hegemonická teória stability. Rozlišuje dva typy spoločnosti - tradičnú a modernú (transformujúcu) Vo svojich dielach skúmal aj vplyv zahraničného obchodu na národné hospodárstvo.

Diela
-----

* *Mánie, Panika a Pády: História finančných kríz* (2005)
* *Svetová ekonomokia* (1958)
* *Zahraničný obchod a národné hospodárstvo* (1962)
* *Európa a dolár* (1966)
* *Ekonomický rozvoj* (1958)
* *Svet depresie 1929-1939*  (1973)

Externé odkazy
--------------

* Oznam na Massachusetts institute of technology (en)

Autoritné údaje: * BnF: 11909760t
* GND: 119001713
* ISNI: 0000 0001 0930 9889
* LCCN: n50048184
* NK ČR: jn19990004339
* VIAF: 108254255
* WorldCat: lccn-n50048184
Condé Nast Building pri pohľade z Empire State Building
**Condé Nast Building**, oficiálne **Four Times Square** je moderný mrakodrap v Times Square v Midtown Manhattane. Stojí na ulici Broadway medzi 42. a 43. ulicou. 48-poschodová budova siaha do výšky 247 m a patrí jej 11. priečka v rebríčku najvyšších budov v new yorku (2007). Hlavní nájomcovia budovy sú nakladateľstvo *Condé Nast Publications and Skadden*, *Arps*, *Slate*, *Meagher & Flom* a najbohatšie americké právnicke firmy. Hlavní maloobchodní nájomcovia zahŕňajú *ESPN Zone* a *Duane Reade*.

Four Times Square vlastní spoločnosť The Durst Organization. Architekti boli *Fox & Fowle*, budova disponuje 150 000 m² plochy poschodí, bola postavená v rokoch 1999-2000.

Pozri aj
--------

* Zoznam najvyšších budov v New Yorku

Iné projekty
------------

Commons
* Spolupracuj na Commons Commons ponúka multimediálne súbory na tému **Condé Nast Building**

Externé odkazy
--------------

* 4 Times Square Data Sheet from durst.org Archivované 2005-05-09 na Wayback Machine
* in-Arch.net: The Condé Nast Building
* Emporis - Condé Nast Building
Súradnice: 40° 34′ 27.9″ s.š. 73° 58′ 42.87″ z.d.

Coney Island
**Coney Island** je polostrov (skôr ostrov) v najjužnejšej časti Brooklynu, New York City, USA, s plážou na pobreží Atlantického oceánu. Hlavnými obyvateľmi je miestna komunita asi 60 000 ľudí na západnej časti polostrova, s časťou Seagate na západe, časťami Brighton Beach a Manhattan Beach na východe a časťou Gravesend na severe.

Oblasť bola hlavným územím zábavného parku, ktorý dosiahol svoj vrchol popularity počiatkom 20. storočia. Jeho hlavnou atrakciou je svetoznáma drevená horská dráha Cyclone.

Iné projekty
------------

Commons
* Spolupracuj na Commons Commons ponúka multimediálne súbory na tému **Coney Island**

Externé odkazy
--------------

* Coney Island (anglicky)

Zdroj
-----

*Tento článok je čiastočný alebo úplný preklad článku Coney Island na českej Wikipédii.*

  


| * z
* d
* u
Ostrovy New Yorku |
| --- |
| 
* Barren Island
* The Blauzes
* Broad Channel Island
* Chimney Sweeps
* City Island
* Coney Island
* Ellis Island
* Governors Island
* Hart Island
* High Island
* Hoffman Island
* Hunter Island
* Isle of Meadow
* Liberty Island
* Long Island
* Manhattan
* Mill Rock
* North Brother Island
* Prall's Island
* Randall's Island
* Rat Island
* Rikers Island
* Roosevelt Island
* Shooters Island
* South Brother Island
* Staten Island
* Swinburne Island
* Twin Island
* U Thant Island
* Ward’s Island

 |
Kibuc Merom Golan
**Kibuc** (hebr. קיבוץ, dosl. „zhromaždenie") je zvláštna forma vidieckej poľnohospodárskej alebo (menej často) priemyselnej osady v Izraeli, v ktorej sa v rozličnej miere hospodári formou kolektívneho vlastníctva. Prvým kibucom bola osada Deganja, založená v roku 1909 južne od Tiberiadskeho jazera sionistickými priťahovalcami z Bieloruska, v súčasnosti (2012) je v Izraeli 274 kibucov, v ktorých žije asi 127 tisíc obyvateľov.

Kibuc Kfar Masaryk (doslovne „Masarykova dedina") v západnej Galilei, založený v roku 1938 židovskými imigrantmi z Československa a Litvy
Kibuce boli pôvodne úzko späté s ideológiou sionizmu a socializmu. Presadzovalo sa v nich rovnocenné postavenie žien a mužov, kolektívna výchova detí, kolektívne vlastníctvo, rovnaké finančné ohodnotenie jednotlivých členov a pod. V súčasnej dobe je táto ideologická spojitosť výrazne oslabená a mnohé kibuce fungujú na základe trhového hospodárstva.

Obyvateľ kibucu sa nazýva kibucník (z hebr. קיבוצניק).

Referencie
----------

1. 1 2 3  kibuc. In:  *Encyclopaedia Beliana* [online]. Bratislava: Slovenská akadémia vied, [cit. 2023-10-13]. Dostupné online.
2. ↑  kibbutz. In:  *Encyclopædia Britannica* [online]. Encyclopædia Britannica, 1998-07-20, [cit. 2023-10-13]. Dostupné online.
3. ↑  The Kibbutz & Moshav: History & Overview. In:  *Jewish Virtual Library* [online]. American-Israeli Cooperative Enterprise, [cit. 2023-10-13]. Dostupné online.
4. ↑   *בחמישי הבא - 12/1 - ועידת התנועה הקיבוצית: נציגי 257 קיבוצים מתכנסים: יגבשו "תעודת זהות" משותפת* [online]. kibbutz.org, 2012-01-03, [cit. 2012-12-18]. Dostupné online. Archivované z originálu.

Iné projekty
------------

Commons
* Spolupracuj na Commons Commons ponúka multimediálne súbory na tému **Kibuc**

Externé odkazy
--------------

* 100 rokov kibucov – článok novinárky Jany Shemesh v časopise *.týždeň* (2010)
* Reportáž z kibuců: Symbol Izraele je v krizi – reportáž v časopise *Ekonom* (2011)

Autoritné údaje: * BnF: 11954213r
* GND: 4030449-8
* LCCN: sh85072232
* NK ČR: ph880550
Súprava ATPRD s-120 RENFE
Vysokorýchlostná vlaková súprava radu HT65000 TCDD - jedna z 12
**Construcciones y Auxiliar de Ferrocarriles, S.A.** (skr. CAF) je španielska spoločnosť vyrábajúca koľajové vozidlá, najmä s meniteľným rozchodom osí (umožňujúcim použitie pre jazdu na tratiach 2 odlišných rozchodov koľaje).

CAF vyrobila vozidlá o. i. pre MTR, metro Washington, Port Authority Transit v Pittsburghu (Pensylvánia, USA) a Sacramento Regional Transit (USA). Vo februári 2004 RENFE zadala objednávku na 45 súprav ATPRD s-120 od CAF/Alstom 25 kV ss/ 3kV js, EMU s meniteľným rozchodom pre rýchlosť 250 km/h pre medziregionálnu dopravu, s dodávkou v období október 2006 - máj 2009 (580 miliónov €). CAF vyrába tiež vysokorýchlostné vlakové súpravy pre vysokorýchlostnú trať TCDD Istanbul - Ankara, ktorej prvý úsek bol sprevádzkovaný 13. marca 2009.

Externé odkazy
--------------

* Oficiálna stránka v španielčine
* Oficiálna stránka Archivované 2007-06-29 na Wayback Machine v angličtine

| * z
* d
* u
Vysokorýchlostné vlaky >249 km/h |
| --- |
| 
* AGV (I / F)
* AVE (E)
* ETR 401 (I)
* ETR 450 (I)
* ETR 460 (F / I)
* ETR 480 (I)
* ETR 500 (I)
* ETR 600 (I)
* ETR 610 (CH / I)
* Eurostar (UK / F / B)
* ICE (D / A / F / B / NL / CH / E / RU)
* KTX (KR)
* RENFE S-120 (E)
* Šinkansen (J / TW)
* Talgo (E / PT / F / CH / I / D / US / CA / KZ)
* TGV (F / D / CH / I / E / B / LX)
* Thalys (F / B / NL / D)
* Transrapid (D / CN)
* JR-Maglev (J)
* Swissmetro (CH)

 |
| **^1** technológia Maglev; **^2** Maglev vo vákuovom tuneli |

| * z
* d
* u
Naklápacie vlaky > 199 km/h |
| --- |
| 
* 310 SŽ (SL)
* 390 Virgin (UK)
* 490 RENFE (E)
* 680 ČD (CZ / SK / A)
* 4000 CP (PT)
* Acela (US)
* ETR 401 (I)
* ETR 450 (I)
* ETR 460 (I / F)
* ETR 470 (I / CH)
* ETR 480 (I)
* ETR 600 (I)
* ETR 610 (CH / I)
* ICE-T (D / CH / A)
* ICE-TD (D / A / CH / DK)
* RABDe 500 (CH)
* S-120 (E)
* Sm3-S220 (FI)
* Talgo (E / PT / F / CH / I / D / US / CA / KZ)
* X2000 (SV / DK / NO)

 |

*Tento článok je čiastočný alebo úplný preklad článku Construcciones y Auxiliar de Ferrocarriles na anglickej Wikipédii (číslo revízie nebolo určené).*
Doc. PhDr. **Darina Lehotská**, CSc. (\* 28. január 1922, Kremnica – † 12. február 1990, Bratislava) bola slovenská archivárka, historička a vysokoškolská pedagogička.

V rokoch 1941-1945 študovala históriu a slovenčinu na Filozofickej fakulte UK v Bratislave, kde v roku 1946 získala doktorát z filozofie (PhDr.). V roku 1958 sa habilitovala na docentku pomocných vied historických a v roku 1967 jej bola udelená vedecká hodnosť kandidátky historických vied (CSc.). Z politických dôvodov sa nemohla stať univerzitnou profesorkou.

Po ukončení štúdia pracovala v Archíve mesta Bratislavy, kde pracovala v rokoch 1945-1955. Zároveň prednášala od roku 1950 archívnictvo na Filozofickej fakulte UK, kde v rokoch 1955-1987 pôsobila spočiatku ako odborná asistentka Katedry československých dejín a archívnictva, neskôr ako docentka. Jej pedagogická činnosť bola zameraná najmä na archívnictvo a diplomatiku, ale venovala sa aj ostatným pomocným historickým vedám.

Vedeckým zameraním doc. Lehotskej boli najmä mestská kancelária a dejiny Bratislavy. Okrem toho publikovala aj poznatky z dejín ostatných slovenských miest, z regionálnych dejín a podieľala sa na vydávaní archívnych dokumentov a vysokoškolských učebníc. Svojou vedeckou a pedagogickou činnosťou ovplyvnila niekoľko generácií slovenských archivárov a historikov.

Výber z diela
-------------

* Nemecká kolonizácia v Turci (1945)
* Dejiny mesta Pezinka (1947)
* Vývoj bratislavskej mestskej kancelárie do roku 1526. In: HŠt, 1958.
* Archívnictvo (1954)
* K počiatkom vedenia mestských kníh na Slovensku. Najstaršia bratislavská mestská kniha 1364-1538. In: HŠt, 1959.
* Dejiny Modry 1158-1958 (1961)
* Bratislavská mestská správa a jej predstavitelia v 15. storočí. In: HŠt, 1975.
* Dejiny Bratislavy (spoluautorka, 1966, 1978)
* Príručka diplomatiky (1972)
* Transkripčné pravidlá, odborná terminológia a ukážky latinských textov (1982)
* Diplomatický seminár. Latinské písomnosti zo 16.-18. storočia (1985)
* Základné diplomatické kategórie (1988)

Vyznamenania
------------

* 1979 - Križkova medaila za zásluhy a rozvoj slovenského archívnictva
* 1982 - Cena hlavného mesta Bratislavy
* 1982 - bronzová medaila Univerzity Komenského

Externé odkazy
--------------

* Doc. PhDr. Darina Lehotská, CSc. - medailón na stránke Katedry archívnictva a pomocných vied historických FiF UK

Autoritné údaje: * abART: 162939
* GND: 1053321511
* ISNI: 0000 0001 0903 0490
* LCCN: n80107011
* NK ČR: mzk2002143790
* SNK: 156181
* VIAF: 54566710
* WorldCat: lccn-n80107011
Svetové dedičstvo UNESCOSvetové dedičstvo UNESCO

**Chavín de Huaántar** je archeologická lokalita v Peru v departemente Ancash, približne 460 km severovýchodne od Limy. Nachádza sa v nadmorskej výške 3 177 m v pohorí Sierra Oriental de Ancash pri sútoku riek Huacheksa a Mosna (povodie Marañónu). Vďaka svojej polohe na spojnici medzi morským pobrežím a pralesom v minulosti fungovalo ako obchodné centrum.
red naším letopočtom. 

Lokalita má rovnaký názov ako kultúra Chavin, ktorá tu existovala v období približne medzi rokmi 1500 až 500 pred naším letopočtom. Chavín de Huántar bol ceremoniálnym a pútnickým centrom andského náboženského sveta a východiskovým bodom pre šírenie jeho ideologického, kultúrneho a náboženského postoja do širokého regiónu Ánd, pacifického pobrežia či džungle. Je jedným z najstarších a najznámejších predkolumbovských miest v Peru a jedinečnou ukážkou stavebnej techniky, umenia a dekoratívnej výzdoby svojej doby. Reprezentatívna a slávnostná povaha budov je evidentná v ich architektonickej, technickej a symbolickej kompozícii. Budovy a celé námestia boli zdobené bohatou zoomorfnou aj antropomorfnou ikonografiou mimoriadnej estetickej úrovne vytesanou predovšetkým v podobe basreliéfov na náhrobkoch, stĺpoch či trámoch.

Fotogaléria
-----------

* ozdobné opracovanie kameňaozdobné opracovanie kameňa
* ozdobné opracovanie kameňaozdobné opracovanie kameňa
* detail stenydetail steny
* miestne námestiemiestne námestie

Iné projekty
------------

Commons
* Spolupracuj na Commons Commons ponúka multimediálne súbory na tému **Chavín de Huántar**

Externé odkazy
--------------

* Chavin de Huantar: Organ World's largest and oldest? Archivované 2009-08-13 na Wayback Machine
* Exploring Chavín de Huántar
* Chavín de Huántar project summary at Global Heritage Fund Archivované 2011-10-07 na Wayback Machine
* Explore Chavín de Huántar on Global Heritage Network
* MNSU Chavín de Huántar Archivované 2004-12-14 na Wayback Machine

Zdroj
-----

*Tento článok je čiastočný alebo úplný preklad článku Chavín de Huántar na českej Wikipédii.*

  


| * z
* d
* u
Peruánske pamiatky na zozname svetového dedičstva UNESCO |
| --- |
| 
* Cusco
* Machu Picchu
* Chavín de Huántar
* Národný park Huascarán
* Archeologické nálezisko Chan Chan
* Národný park Manu
* Národný park Río Abiseo
* Geoglyfy na planine Nasca a Pampas de Jumana
* Arequipa
* Posvätné mesto Caral
* Qhapaq Ñan
* Archeo-astronomický komplex Chankillo

 | Peru |
Mapa súostrovia.
**Crozetove ostrovy** (franc. Îles Crozet) je súostrovie vulkanického pôvodu, nachádzajúce sa v južnej časti Indického oceánu, patriace pod správu Francúzska, ako súčasť Francúzskych južných a antarktických území.

Geografia
---------

Súostrovie sa nachádza na 46° južnej šírky a pozostáva zo šiestich ostrovov:

* západná skupina
	+ Île aux Cochons (prasací ostrov)
	+ Île des Pingouins (ostrov tučniakov)
	+ Îlots des Apôtres (ostrovčeky apoštolov) - dva menšie ostrovy - Grand Île a Petite Île a niekoľko skál
* východná skupina
	+ Île de la Possession (ostrov vlastníctva)
	+ Île de l’Est (východný ostrov)

Najvyšší bod je Mont Dufresne (1 050 m) na ostrove Île de l’Est, najväčší ostrov je Île de la Possession - 150 km2. Celková plocha ostrovov (pevniny) je 352 km2 a vzdialenosť medzi východnou a západnou skupinou je približne 94 km. Ostrovy sú neobývané, s výnimkou výskumnej stanice na ostrove Île de la Possession. Crozetove ostrovy ležia na Crozetskej plošine, ich vek a odhaduje na 8,8 mil. rokov.

### Podnebie

Ostrovy sa nachádzajú v miernom pásme, priemerné teploty sú 18 °C v lete a 5 °C v zimných mesiacoch. Celkový ročný úhrn zrážok je 2000 mm a počet daždivých dní v roku asi 300. V súčasnosti nie sú zaľadnené, ale v minulosti boli pokryté ľadovcami. Asi 100 dní do roka sú ostrovy vystavené silnému vetru, cez 100 km/hod.

Biológia
--------

Ostrovy sú sídlom niekoľkých druhov tučniakov (tučniak kráľovský), tuleňov, albatrosov, v okolí sa často vyskytujú kosatky a veľryby. Dosť vážnym zásahom do ekosystému ostrovov bolo prinesenie myší, krýs a mačiek. V minulosti sa na prasacom ostrove nachádzali aj voľne žijúce prasce a kozy (tiež dovezené ako zdroj potravy), ktoré však boli vyhubené.

Dejiny
------

Ostrovy objavila francúzska expedícia v roku 1772 a sú pomenované podľa Julesa Crozeta - zástupcu veliteľa tejto expedície. V 19. storočí boli častým cieľom výprav lovcov tuleňov a veľrybárov. Od roku 1955 sú súčasťou Francúzskych južných a antarktických území, predtým boli závislým územím Madagaskaru. V roku 1963 bola na ostrove Île de la Possession postavená výskumná stanica obývaná celoročne skupinou 18 až 30 vedeckých pracovníkov, zaoberajúca sa meteorologickým, biologickým a geologickým výskumom.

Iné projekty
------------

Commons
* Spolupracuj na Commons Commons ponúka multimediálne súbory na tému **Crozetove ostrovy**

Externé odkazy
--------------

* *Mapy jednotlivých ostrovov súostrovia* [online]. [Cit. 2007-01-02]. Dostupné online. Archivované 2005-06-08 z originálu.
* Crozetove ostrovy na Dicover France
Ión kovu komplexovaný EDTA
**Chelatóny** tiež aj **komplexóny** sú organické zlúčeniny schopné tvoriť s viacmocnými kovmi dvoj a viacnásobné väzby. Javu sa hovorí chelatácia. Chelatóny 1, 2, 3 a 4 sa využívajú v analytickej laboratórnej praxi ako titračné činidlá pri chelatometrických titráciách. Názov je odvodený z gréckeho výrazu pre klepeto (gr. chelè).

Chelatón 1
----------

NTA, Kyselina nitrilotrioctová, CAS 139-13-9, Mr 191.142 g/mol, sumárny vzorec C6H9NO6

Chelatón 2
----------

Kyselina etyléndiamínotetraoctová (EDTA), CAS 60-00-4, Mr 292.248 g/mol, sumárny vzorec C10H16N2O8

Chelatón 3
----------

Na2H2.EDTA, Sodná soľ kyseliny etyléndiaminotetraoctovej, CAS 6381-92-6, Mr 372.242 g/mol sumárny vzorec C10H18N2Na2O10

Chelatón 4
----------

CDTA, Kyselina 1,2-diaminocyklohexán-N,N,N´,N´-tetraoctová monohydrát, CAS 13291-61-7, Mr 364,355 g/mol, sumárny vzorec C14H24N2O9

Zdroje
------

* EUROchem
* LookChem


|  |  |
| --- | --- |
| Portal | Chemický portál |
Crash test ukazuje, ako deformačná zóna pohlcuje energiu nárazu.
Prierez ukazuje odlišnú silu kovu automobilu Saab 9000. Bezpečnostná sekcia je zo silnejšieho kovu (červená) v porovnaní s deformačnými zónami (žltá).
**Deformačná zóna** automobilu je štrukturálny prvok navrhnutý tak, aby absorboval energiu pri nehode kontrolovanou deformáciou. Táto energia je oveľa vyššia ako je zvyčajne uznávaná. Závažnosť kolízie s tyčou alebo stromom v rýchlosti 60 km/h je podobná pádu z 10 metrovej výšky na tvrdý povrch.[1] Zvyčajne sú deformačné zóny umiestnené v prednej časti vozidla, kvôli zmierneniu vplyvu čelnej zrážky, hoci môžu byť aj v iných častiach vozidla.

Prvý príklad konceptu deformačnej zóny použil inžinier automobilky Mercedes-Benz, Béla Barényi v roku 1959 na automobile Mercedes-Benz W111.[2] Táto inovácia bola prvýkrát patentovaná automobilkou Mercedes-Benz začiatkom roku 1950. Patent 854157, udelený v roku 1952 opisuje rozhodujúci prvok pasívnej bezpečnosti. Barényi rozdelil karosériu do troch sekcií: tuhý nedeformovateľný priestor pre cestujúcich a deformačné zóny vpredu a vzadu. Sú navrhnuté tak aby absorbovali energiu nárazu (kinetickú energiu) deformácie pri kolízii.[3]

Referencie
----------

1. ↑
2. ↑  motoring.independent.co.uk
3. ↑

Pozri aj
--------

* Bezpečnosť automobilov
* Nárazová skúška
* Zvodidlo
* Metóda konečných prvkov

Externé odkazy
--------------

* Deformačné zóny v automobiloch
**Uhlová sekunda** (iné názvy: **sekunda**; najmä v astronómii: **oblúková sekunda**; zriedkavo: **sekunda uhla**, **šesťdes(i)atinná sekunda**; značky: ″, sec , v astronómii: as ) je jednotka uhlovej miery. 1 uhlová sekunda je rovná 1/60 uhlovej minúty a 1/3 600 stupňa uhla alebo 1/1 296 000 ≈ 7,7×10-7 celého uhla veľkého 360 stupňov. 

Je to uhlový priemer objektu s priemerom jednej jednotky zo vzdialenosti 360×60×60/(2π) ≈ 206,265 jednotky, čiže napr. 1 cm z asi 2,1 km alebo 1 astronomická jednotka z 1 parseku, čo je zároveň definícia parseku.

1 radián ≈ 206 265 uhlovej sekundy.

Symbol pre uhlovú sekundu je dvojitá zahnutá čiarka (″) (`U+2033`, `&Prime;`). Jedna uhlová sekunda by bola 1″ (alebo 1*„*). Dvojitá zahnutá čiarka sa tiež používa na označenie palca: toto môže v istých kontextoch spôsobiť nedorozumenie. Ako náhrada za za dvojitú zahnutú čiarku sa často používa znak úvodzoviek (").

V anglosaskej literatúre môže byť použitá skratka **arcsec** (z angl. arcsecond), ale nemala by sa zamieňať s trigonometrickou funkciou *arc secant*, ktorá má rovnakú skratku.

Zdroje
------

1. 1 2  206/2000 Z.z. - vyhláška Úradu pre normalizáciu, metrológiu a skúšobníctvo Slovenskej republiky zo 16. júna 2000 o zákonných meracích jednotkách
2. 1 2 3 4  EISENREICH, Günther, SUBE, Ralf et al. *Matematika: anglicko-nemecko-francúzsko-rusko- slovenský slovník* (1-2). 1. vyd. Bratislava: Alfa, 1982.
3. ↑  HAJDUK, Anton, ed. a ŠTOHL, Ján, ed. *Encyklopédia astronómie*. Bratislava: Obzor, 1987. (rôzne strany)
4. ↑  smernica Rady z 20. decembra 1979 o aproximácii právnych predpisov členských štátov, týkajúcich sa meracích jednotiek a rušiaca smernicu 71/354/EHS - Príloha - Kapitola 1 - bod 2
5. ↑  šesťdesiatiný. In: *Slovník slovenského jazyka*, 1959-1968. dostupné online
6. ↑   *Archivovaná kópia* [online]. [Cit. 2018-06-18]. Dostupné online. Archivované 2019-06-10 z originálu.